
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 901 

7 Ιουνίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του αρμόδιου οργάνου και της διαδικα¬ 
σίας βεβαίωσης των προστίμων του ν.3386/2005 1 

Πιστοποίηση της έναρξης της παραγωγικής λειτουρ¬ 
γίας επένδυσης της εταιρείας «ΕΛΛΗΝΙΚΑ ΠΕΤΡΕ¬ 
ΛΑΙΑ Α.Ε.» που έχει υπαχθεί στις διατάξεις του ν. 


2601/1998. 2 

Αύξηση των καταβαλλόμενων συντάξεων του Τα¬ 
μείου Επικουρικής Ασφάλισης & Κοινής Διανο¬ 
μής Πρατηριούχων Υγρών Καυσίμων για το έτος 

2007. 3 

Αύξηση των καταβαλλόμενων συντάξεων του Ταμεί¬ 
ου Επικουρικής Ασφαλίσεως Υπαλλήλων Εμπορί¬ 
ου Τροφίμων για το έτος 2007. 4 

Χορήγηση μιας μηνιαίας σύνταξης στους συνταξιού¬ 
χους του Ταμείου Νομικών. 5 

Τροποποίηση απόφασης «Συγκρότηση Επιτρο¬ 
πής για την αναμόρφωση των διατάξεων του ν. 
2643/1998». 6 


Καθορισμός αριθμού θέσεων για τον Οργανισμό 
Ασφάλισης Ελεύθερων Επαγγελματιών Ο.Α.Ε.Ε., 
που πληρούνται από άτομα που προστατεύονται 
από το ν. 2643/1998 και κατανομή των θέσεων αυ¬ 


τών. 7 

Σύσταση Γραφείου Περιβάλλοντος στον Κρατικό Αε¬ 
ρολιμένα Θεσσαλονίκης «Μακεδονία». 8 

Ανασυγκρότηση Περιφερειακού Συμβουλίου Περιφέ¬ 
ρειας Ηπείρου. 9 

Έγκριση σύναψης σύμβασης μίσθωσης έργου στο 
Κέντρο Εξυπηρέτησης Πολιτών του Δήμου Μη- 

θύμνης. 10 

Εκχώρηση αρμοδιοτήτων στους προϊσταμένους των 
τμημάτων της Διεύθυνσης Διοίκησης και Πολιτι¬ 
κών Δικαιωμάτων. 11 

Χορήγηση Αδειας Ασκησης Επαγγέλματος Φυσικών 
Νοσοκομείων εντός της περιοχής των Ιοντιζου- 

σών Ακτινοβολιών. 12 

Καθιέρωση υπερωριακής εργασίας (απογευματινής) 
των υπαλλήλων Τμήματος Εμπορίου κατά το έτος 

2007. 13 

Επαναλειτουργία του Ναού της Μεγάλης Παναγιάς 
Χώρας, ως Καθεδρικού Ενοριακού Ναού. 14 


ΑΠΟΦΑΣΕΙ Σ 

Αριθμ. Οικ.10486 (1) 

Καθορισμός του αρμόδιου οργάνου και της διαδικασί¬ 
ας βεβαίωσης των προστίμων του ν.3386/2005 

ΟΙ ΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Τις διατάξεις: 

1. Της παρ. 8 του άρθρου 90 του ν.3386/2005 «Είσοδος, 
διαμονή και κοινωνική ένταξη υπηκόων τρίτων χωρών 
στην Ελληνική Επικράτεια» (ΦΕΚ 212 Α’) όπως τροποποι¬ 
ήθηκε με το άρθρο 17, παρ. 6 του ν. 3536/2007 «Ειδικές 
ρυθμίσεις θεμάτων μεταναστευτικής πολιτικής και λοι¬ 
πών ζητημάτων αρμοδιότητας Υπουργείου Εσωτερικών, 
Δημόσιας Διοίκησης και Αποκέντρωσης» (ΦΕΚ 42 Α’), 

2. Του νομοθετικού διατάγματος υπ’ αριθμ. 356/1974 
«Περί Κώδικος Εισπράξεως Δημοσίων Εσόδων» όπως 
τροποποιήθηκε και ισχύει, 

3. Του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ 98 Α’), 

4. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού, 

5. Την υπ’ αριθμ. ΔΙΔΚ/Φ1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης για την 
ανάθεση αρμοδιοτήτων στον Υφυπουργό Εσωτερικών, 
Δημόσιας Διοίκησης και Αποκέντρωσης Αθανάσιο Νάκο 
(ΦΕΚ 527 Β’). 

6. Την υπ’ αριθμ. 37930/Δ10Ε 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών για την ανάθεση αρμοδιοτήτων των 
Υφυπουργών Οικονομίας και Οικονομικών (ΦΕΚ 1432 
Β’), αποφασίζουμε: 

Αρθρο 1 

Αρμόδιο όργανο για την επιβολή προστίμου 

1. Τα προβλεπόμενα, από τις διατάξεις: α) της παρα¬ 
γράφου 1 του άρθρου 11 του ν.3386/2005, όπως τρο- 

ποποιήθηκε με την παράγραφο 1 του άρθρου 4 του 
ν. 3536/2007, β) της παραγράφου 6 του άρθρου 18 του 
ν.3536/2007 και γ) της παραγράφου 4 του άρθρου 87 του 
ν.3386/2005, όπως τροποποιήθηκε με την παράγραφο 
3 του άρθρου 15 του ν.3536/2007, διοικητικά πρόστιμα 
επιβάλλονται με απόφαση του Υπουργού Εσωτερικών, 
Δημόσιας Διοίκησης και Αποκέντρωσης ή του αρμόδιου 
Γ ενικού Γ ραμματέα Περιφέρειας, αναλόγως της αρμο¬ 
διότητας για τη χορήγηση της άδειας διαμονής, ή του 
εξουσιοδοτημένου από αυτούς οργάνου. 

2. Τα προβλεπόμενα, από τις διατάξεις: α) της πα¬ 
ραγράφου 3 του άρθρου 82 του ν.3386/2005, β) της 
παραγράφου 3 του άρθρου 86 του ν.3386/2005, γ) της 
παραγράφου 3 του άρθρου 87 του ν.3386/2005 διοικη¬ 
τικά πρόστιμα επιβάλλονται με απόφαση του αρμόδιου 
Γενικού Γραμματέα Περιφέρειας, στα διοικητικά όρια 
της οποίας έλαβε χώρα η παράβαση. 

3. Τα προβλεπόμενα, από τις διατάξεις της παραγρά¬ 
φου 3 και 4 του άρθρου 88 του ν.3386/2005 διοικητικά 
πρόστιμα επιβάλλονται: α) στις αεροπορικές εταιρίες με 
απόφαση του οικείου αερολιμενάρχη και β) στις ναυτιλι¬ 
ακές εταιρίες ή τα ταξιδιωτικά γραφεία με απόφαση του 
οικείου Γ ενικού Γ ραμματέα της Περιφέρειας, αναλόγως 
του τόπου της έδρας της επιχείρησης. 

Αρθρο 2 

Διαδικασία βεβαίωσης προστίμου 

1. Η επιβολή των προστίμων γίνεται με τις αποφάσεις 
των οργάνων του προηγούμενου άρθρου, οι οποίες εκ- 
δίδονται εντός μηνάς: α) από την υποβολή της σχετικής 
αίτησης του υπηκόου τρίτης χώρας για τα πρόστιμα 
της παραγράφου 1 του άρθρου 11 του ν.3386/2005, όπως 
ισχύει, β) από τη δημοσίευση της παρούσας για τα πρό¬ 
στιμα της παραγράφου 6 του άρθρου 18 του ν.3536/2007 
και γ) από την περιέλευση των απαραίτητων δεδομένων 
για τη στοιχειοθέτηση της παράβασης στην οικεία υπη¬ 
ρεσία για τις λοιπές περιπτώσεις. Οι αποφάσεις αυτές, 
αποτελούν και τη βεβαίωση του οικείου προστίμου, συ- 
νιστούν δε νόμιμο τίτλο κατ’ άρθρο 2 ν.δ. 356/1974 (ΦΕΚ 
Α’90), όπως ισχύει. 

2. Στις βεβαιώσεις της προηγούμενης παραγράφου 
αναγράφονται απαραίτητα το ονοματεπώνυμο, το πα¬ 
τρώνυμο, η διεύθυνση κατοικίας του υπόχρεου, το ποσό 
και η αιτία καταβολής, καθώς και ο Κ.Α. Εσόδου του 
προϋπολογισμού, στον οποίο εμφανίζεται το αντίστοιχο 
ποσό. 

3. Τα πρόστιμα καταβάλλονται εφ’ άπαξ σε οποιαδή¬ 
ποτε Δ.Ο.Υ εντός μηνάς από την επίδοση της βεβαίω¬ 
σής τους στον υπόχρεο και η καταβολή αποδεικνύεται 
με την προσκόμιση στην αρμόδια υπηρεσία σχετικού 
διπλοτύπου είσπραξης. 

4. Ειδικά οι αποφάσεις επιβολής προστίμου της παρα¬ 
γράφου 1 του προηγούμενου άρθρου, την αρμοδιότητα 
για την έκδοση των οποίων έχει ο οικείος Γενικός Γραμ- 
ματέας της Περιφέρειας, επιδίδονται δια των αρμοδίων 
οργάνων του οικείου Δήμου ή Κοινότητας. Στις λοιπές 
περιπτώσεις, η επίδοση των αποφάσεων γίνεται από 
τα όργανα της υπηρεσίας, η οποία είναι αρμόδια για 
την έκδοσή τους. 


Άρθρο 3 

Γενικές ρυθμίσεις 

1. Τα έσοδα των προστίμων της παρούσας αποτελούν 
έσοδα του Κρατικού Προϋπολογισμού και εμφανίζο¬ 
νται στον Κ.Α. 3739 «Λοιπά πρόστιμα και χρηματικές 
ποινές επιβαλλόμενες από Δικαστήρια και δημόσιες 
γενικά αρχές». 

2. Κατά τα λοιπά εφαρμόζονται οι διατάξεις του Κώ¬ 
δικα Εισπράξεως Δημοσίων Εσόδων (Κ.Ε.Δ.Ε.). 

Αρθρο 4 

Έναρξη ισχύος 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαΐου 2007 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΘΑΝΑΣΙΟΣ ΝΑΚΟΣ ΠΕΤΡΟΣ ΔΟΥΚΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΜΙΧΑΛΗΣ ΛΙΑΠΗΣ 
-♦- 

( 2 ) 

Πιστοποίηση της έναρξης της παραγωγικής λειτουρ¬ 
γίας επένδυσης της εταιρείας «ΕΛΛΗΝΙΚΑ ΠΕΤΡΕ¬ 
ΛΑΙΑ Α.Ε.» που έχει υπαχθεί στις διατάξεις του 
ν. 2601/1998. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

Μετηνυπ’αριθμ.21878/ΥΠΕ/1/00004/ν.2601/1998/18.5.2007 
απόφαση του Υφυπουργού Οικονομίας και Οικονομικών 
πιστοποιείται η έναρξη της παραγωγικής λειτουργίας 
επένδυσης της εταιρείας «ΕΛΛΗΝΙΚΑ ΠΕΤΡΕΛΑΙΑ Α.Ε.», 
που αναφέρεται α) στην κατασκευή μονάδας παρα¬ 
γωγής πολυπροπυλενίου στη θέση που βρίσκονται οι 
υφιστάμενες βιομηχανικές εγκαταστάσεις στο δήμο 
Εχεδώρου του Ν. Θεσσαλονίκης και β) στην κατασκευή 
μονάδας παραγωγής προπυλενίου στη θέση που βρί¬ 
σκονται οι υφιστάμενες εγκαταστάσεις διυλιστηρίου 
στο δήμο Ασπροπύργου του Ν. Αττικής. 

Ημερομηνία πιστοποίησης της έναρξης της παραγω¬ 
γικής λειτουργίας: 20.6.2005 

Θέσεις εργασίας εκατόν εξήντα τρεις (163) μόνιμες, 
εκατόν ενενήντα δύο (192) δορυφορικές και αντί των 
υφισταμένων 2.212 λαμβάνονται υπόψη οι συνολικές θέ¬ 
σεις του Ομίλου οι οποίες ανέρχονται σε 5.277 άτομα 
(4.577 υφιστάμενες + 163 νέες + 537 μετά από τη συγ¬ 
χώνευση με την ΠΕΤΡΟΛΑ). 

Επίσης με την παραπάνω απόφαση εγκρίθηκε η κα¬ 
ταβολή του υπολοίπου της επιχορήγησης ποσού έξι 
εκατομμυρίων εννιακοσίων ογδόντα έξι χιλιάδων εννι- 
ακοσίων εξήντα τριών ευρώ (6.986.963,00) €. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Υφυπουργού 
Ο Προϊστάμενος Τμήματος 
ΣΟΦΟΚΛΗΣ ΚΟΥΤΣΟΥΡΕΛΗΣ 

Αριθμ. Φ.20210/13229/643 (3) 

Αύξηση των καταβαλλόμενων συντάξεων του Ταμείου 
Επικουρικής Ασφάλισης & Κοινής Διανομής Πρατη- 
ριούχων Υγρών Καυσίμων για το έτος 2007 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του δευτέρου εδαφίου του άρθρου 66 
του ν. 2084/1992 (Α', 165). 

2. Τις διατάξεις των άρθρων 48, 51, 52 και 90 του 
π.δ/τος 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (Α’, 98). 

3. Τις διατάξεις του άρθρου 30 του ν. 1027/1980 
(Α’, 49), όπως έχει αντικατασταθεί με το άρθρο 7 του 
ν. 1275/1982 (Α’, 100) και συμπληρώθηκε με τις διατάξεις 
του άρθρου 43 του ν. 1469/1984 (Α’, 111). 

4. Το π.δ/γμα 77/2007 (Α’, 92) «Διορισμός Υπουργού 
Απασχόλησης και Κοινωνικής Προστασίας». 

5. Το υπ’ αριθμ. 3413/22/16.3.2007 έγγραφο του Υπουρ¬ 
γείου Οικονομίας και Οικονομικών «Αύξηση συντάξεων 
και εφάπαξ παροχών για το έτος 2007». 

6. Την απόφαση του Διοικητικού Συμβουλίου του 
Ταμείου Επικουρικής Ασφάλισης και Κοινής Διανομής 
Πρατηριούχων Υγρών Καυσίμων που λήφθηκε κατά την 
12η/27.3.2007 συνεδρίασή του. 

7. Την υπ’αριθμ.. 12162/243/10.5.2007 οικονομική έκθεση 
της Δ/νσης Αναλογιστικών Μελετών της Γενικής Γραμ- 
ματείας Κοινωνικών Ασφαλίσεων. 

8. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του προϋπολογισμού του 
Ταμείου Επικουρικής Ασφάλισης & Κοινής Διανομής Πρα¬ 
τηριούχων Υγρών Καυσίμων, ύψους 164.000 ευρώ περίπου 
κατά το τρέχον έτος για την οποία έχει εγγράφει πίστωση 
στους Κ.Α.Ε. 0629, 0636 και 0637 του προϋπολογισμού 
οικονομικού έτους 2007 του Ταμείου, αποφασίζουμε: 

Οι καταβαλλόμενες από το Ταμείο Επικουρικής Ασφάλι¬ 
σης και Κοινής Διανομής Πρατηριούχων Υγρών Καυσίμων 
συντάξεις στους συνταξιούχους του, των οποίων το συντα- 
ξιοδοτικό δικαίωμα εμπίπτει στο μέχρι 31.12.2006 χρονικό 
διάστημα, αυξάνονται από 1.1.2007 κατά ποσοστό 4%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μάίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ ΝΙΚ. ΜΑΓΓΙΝΑΣ 
-♦- 

Αριθμ. Φ. 20128/13003/617 (4) 

Αύξηση των καταβαλλόμενων συντάξεων του Ταμείου 
Επικουρικής Ασφαλίσεως Υπαλλήλων Εμπορίου Τρο¬ 
φίμων για το έτος 2007. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπ’ όψη: 

1. Τις διατάξεις του εδαφίου 2 του άρθρου 66 του 
ν. 2084/1992 (Α’ 165) «Αναμόρφωση της Κοινωνικής Ασφά¬ 
λισης και άλλες διατάξεις». 

2. Τ ις διατάξεις του άρθρου 90 του π.δ. 63/2005 (Α’98). 

3. Τις διατάξεις του άρθρου 30 του ν. 1027/1980 (Α' 49), 
όπως έχει αντικατασταθεί με το άρθρο 7 του ν. 1275/1982 


(Α' 100) και συμπληρώθηκε με τις διατάξεις του άρθρου 43 
του ν. 1469/1984 (Α' 111) «Ασφάλιση ομογενών, τροποποίηση 
και συμπλήρωση διατάξεων της νομοθεσίας του Ι.Κ.Α. και 
ρύθμιση διαφόρων ασφαλιστικών θεμάτων». 

4. Το υπ’ αριθμ. 3413/22/16.3.2007 έγγραφο του Υπουρ¬ 
γείου Οικονομίας και Οικονομικών, με το οποίο έχει 
καθορισθεί το ποσοστό αύξησης των συντάξεων για 
το τρέχον έτος. 

5. Την απόφαση του Διοικητικού Συμβουλίου του Ταμείου 
Επικουρικής Ασφαλίσεως Υπαλλήλων Εμπορίου Τροφίμων 
που λήφθηκε στην 12/3/28.3.2007 συνεδρίασή του. 

6. Την υπ’ αριθμ. 11523/235/9.5.2007 οικονομική έκθεση 
της Δ/νσης Αναλογιστικών Μελετών της Γ ενικής Γ ραμ- 
ματείας Κοινωνικών Ασφαλίσεων 

7. Το γεγονός ότι από τις διατάξεις της απόφασης 
αυτής προκαλείται επιβάρυνση του προϋπολογισμού 
του ανωτέρω Ταμείου, η οποία κατά το τρέχον έτος 
υπολογίζεται να ανέλθει στο ύψος των 397.000,00 ευρώ 
περίπου και θα καλυφθεί από τις πιστώσεις των ΚΑΕ 
0629, 0636 και 0637, αποφασίζουμε: 

1. Οι καταβαλλόμενες από το Ταμείο Επικουρικής 
Ασφαλίσεως Υπαλλήλων Εμπορίου Τροφίμων συντάξεις 
στους συνταξιούχους του, των οποίων το συνταξιο- 
δοτικό δικαίωμα εμπίπτει στο μέχρι 31.12.2006 χρονικό 
διάστημα, αυξάνονται από 1.1.2007 κατά ποσοστό 4%. 

2. Από 1.1.2007 τα κατώτατα όρια των καταβαλλόμενων 
από το Ταμείο συντάξεων καθορίζονται στο ποσό των 
130,57 ευρώ μηνιαίως για τους συνταξιούχους γήρατος 
και αναπηρίας και στο ποσό των 119,41 ευρώ μηνιαίως 
για τους συνταξιούχους λόγω θανάτου, ανεξάρτητα από 
το χρόνο έναρξης της συνταξιοδότησης. Σε περίπτωση 
απονομής μειωμένης σύνταξης, τα ανωτέρω κατώτατα 
όρια μειώνονται αναλόγως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαΐου 2007 

ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. Φ.10041/8465/372 (5) 

Χορήγηση μιας μηνιαίας σύνταξης στους συνταξιού¬ 
χους του Ταμείου Νομικών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τ ις διατάξεις της παρ.3 του άρθρου 1 του ν.δ. 4577/ 
1966 (Α’, 230) 

2. Τις διατάξεις του π.δ. 63/2005 (Α’, 98) 

3. Την υπ’ αριθμ. Υ1/10.3.2004 απόφαση του Πρωθυ¬ 
πουργού (Β’, 513) «Μεταβολή τίτλων Υπουργείων και 
καθορισμός σειράς τάξης των Υπουργείων» 

4. Το π.δ/γμα 213/1992 (Α’, 102) «Οργανισμός της Γ ενικής 
Γραμματείας Κοινωνικών Ασφαλίσεων» 

5. Το π.δ/γμα 372/1995 (Α’, 201) «Μεταφορά της Γ ενικής 
Γραμματείας Κοινωνικών Ασφαλίσεων από το Υπουρ¬ 
γείο Υγείας Πρόνοιας και Κοινωνικών Ασφαλίσεων στο 
Υπουργείο Εργασίας». 

6. Το π.δ/γμα 77/2007 (Α’, 92) «Διορισμός Υπουργού 
Απασχόλησης και Κοινωνικής Προστασίας» 

7. Την υπ’ αριθμ. 4230/21.2.2007 απόφαση του Δ.Σ του 
Ταμείου Νομικών. 

8. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του π.δ. 63/2005 (ΦΕΚ 
Α’ 98) και το γεγονός ότι, από την απόφαση δεν προκαλεί- 
ται δαπάνη σε βάρος του Κρατικού Προϋπολογισμού, αλλά 
σε βάρος του Προϋπολογισμού του Ταμείου Νομικών ύψους 
11.265 χιλ. Ευρώ περίπου. Η δαπάνη αυτή θα καλυφθεί από 
τους κωδικούς 0611, 0615 και 0618, αποφασίζουμε: 

Τη χορήγηση σε όσους είναι συνταξιούχοι του Ταμείου 
Νομικών μέχρι την ημερομηνία έκδοσης της υπουργικής 
απόφασης, εφάπαξ ποσού ίσου με το ύψος μιας κατα¬ 
βαλλόμενης μηνιαίας σύνταξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μάίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 93177 (6) 

Τροποποίηση απόφασης «Συγκρότηση Επιτροπής για 

την αναμόρφωση των διατάξεων του ν. 2643/1998». 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά όρ¬ 
γανα». 

2. Τις διατάξεις του ν. 2643/1998 «Μέριμνα για την απα¬ 
σχόληση ειδικών κατηγοριών και άλλες διατάξεις». 

3. Τις διατάξεις του π.δ. 368/1999 «Οργανισμός του 
Υπουργείου Εργασίας» όπως τροποποιήθηκαν και ισχύ¬ 
ουν σήμερα. 

4. Τις διατάξεις του άρθρου 16 του ν. 3144/2003 (ΦΕΚ 
111/Α/8.5.2003) «Κοινωνικός διάλογος για την προώθη¬ 
ση της απασχόλησης και την κοινωνική προστασία και 
άλλες διατάξεις». 

5. Την ανάγκη αναμόρφωσης των διατάξεων του 
ν. 2643/1998 

6. Την υπ’ αριθμ. 94970/5.9.2006 απόφαση «Συγκρότηση 
Επιτροπής για την αναμόρφωση των διατάξεων του ν. 
2643/1998» (ΦΕΚ 1383/Β/14.9.2006), όπως τροποποιήθηκε 
και ισχύει σήμερα. 

7. Το από 30.4.2007 σημείωμα του Γενικού Γραμματέα 
- Προέδρου της Επιτροπής για την αναμόρφωση των 
διατάξεων του ν. 2643/1998. 

8. Η προκαλούμενη δαπάνη από την απόφαση αυτή θα επι¬ 
βαρύνει τον προϋπολογισμό του Υπουργείου Απασχόλησης 
και Κοινωνικής Προστασίας και θα καθοριστεί με απόφαση 
των Υπουργών Απασχόλησης και Κοινωνικής Προστασίας 
και Οικονομίας και Οικονομικών, αποφασίζουμε: 

Τροποποιείται η υπ’αριθμ. 94970/5.9.2006 απόφαση 
«Συγκρότηση Επιτροπής για την αναμόρφωση των δι¬ 
ατάξεων του ν. 2643/1998», όπως τροποποιήθηκε και 
ισχύει σήμερα, κατά το μέρος που αφορά το χρόνο 
λήξης των εργασιών της και ορίζεται ως ημερομηνία 
ολοκλήρωσης του έργου, η 30.6.2007. 

Κατά τα λοιπά ισχύει η ανωτέρω απόφαση. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μα'ΐου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 200509 (7) 

Καθορισμός αριθμού θέσεων για τον Οργανισμό Ασφά¬ 
λισης Ελεύθερων Επαγγελματιών Ο.Α.Ε.Ε., που πλη- 
ρούνται από άτομα που προστατεύονται από το 
ν. 2643/1998 και κατανομή των θέσεων αυτών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του ν. 
2643/1998 (220/Α’) «Μέριμνα για την απασχόληση προσώ¬ 
πων ειδικών κατηγοριών και άλλες διατάξεις», όπως ισχύει 
μετά την τελευταία τροποποίησή του με τις διατάξεις 
του άρθρου 11 του ν. 3051/2002 (220/Α’) «Συνταγματικά 
κατοχυρωμένες ανεξάρτητες αρχές, ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α’ και γ’ της παρ. 
4, του άρθρου 1 του ν. 3454/2006 (75/Α’) «Ενίσχυση της 
οικογένειας και λοιπές διατάξεις» 

4. Το υπ’αριθμ. Δι.Διοικ.Φ14/11/38945/9.5.2007 έγγραφο 
του Οργανισμού Ασφάλισης Ελεύθερων Επαγγελματιών 
Ο.Α.Ε.Ε., για την επικείμενη έκδοση προκήρυξης πλήρω¬ 
σης σαράντα τεσσάρων (44) συνολικά θέσεων εργασίας 
τακτικών υπαλλήλων, διαφόρων κατηγοριών, κλάδων και 
ειδικοτήτων, για τον Οργανισμό Ασφάλισης Ελεύθερων 
Επαγγελματιών Ο.Α.Ε.Ε.. 

5. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Καθορίζουμε το συνολικό αριθμό των θέσεων 
εργασίας για τον Οργανισμό Ασφάλισης Ελεύθερων 
Επαγγελματιών Ο.Α.Ε.Ε., που πρόκειται να πληρωθούν 
από άτομα, που προστατεύονται από τις διατάξεις του 
ν. 2643/1998, σε τρεις (3). 

Β. Κατανέμουμε τον ανωτέρω αριθμό θέσεων κατά 
κατηγορία προστατευομένων προσώπων, ως εξής: 


ΚΑΤΗΓΟΡΙΑ 

ΠΡΟΣΤΑΤΕΥΟΜΕΝΩΝ 

ΠΡΟΣΩΠΩΝ 

ΘΕΣΕΙΣ 

Ν. 2643/1998 

α) Άτομα με ειδικές ανάγκες (πρώ¬ 
το εδάφιο περίπτωσης β' τηςπαρ.1, 
άρθρου 1 Ν. 2643/1998) 

1 

β) Πολύτεκνοι (περίπτωση α' της 

παρ.1, άρθρου 1 ν. 2643/1998) 

1 

γ) Τρίτεκνοι (περίπτωση ε', της 

παρ. 1 

του άρθρου 1 Ν. 2643/1998) 

1 

Γ. Κατανέμουμε τις ανωτέρω θέσεις ως εξής : 


Α/Α 

ΝΟΜΑΡΧΙΑ 

ΦΟΡΕΑΣ 

ΚΛΑΔΟΣ/ 

ΕΙΔΙΚΟΤΗΤΑ 

ΚΑΤΗΓΟΡΙΑ 

ΠΡΟΣΤΑΣΙΑΣ 

ΘΕΣΕΙΣ 

Ν2643/98 

1 

ΑΘΗΝΩΝ 

Οργανισμός Ασφάλισης 
Ελεύθερων Επαγγελματιών Ο.Α.Ε.Ε. 

ΤΕ Διοικητικός 
Λογιστικός 

ΑΜΕΑ 

1 

2 

ΡΟΔΟΠΗΣ 

Οργανισμός Ασφάλισης 
Ελεύθερων 

Επαγγελματιών Ο.Α.Ε.Ε. 
(Κομοτηνή) 

Π Ε Διοικητικός 
Οικονομικός 

Πολυτέκνων 

1 

3 

ΑΘΗΝΩΝ 

Οργανισμός Ασφάλισης 
Ελεύθερων Επαγγελματιών Ο.Α.Ε.Ε. 

ΤΕ Διοικητικός 
Λογιστικός 

Τ ριτέκνων 

1 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Μα'ΐου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 


Αριθμ. Δ10/Α/16058/1076 (8) 

Σύσταση Γ ραφείου Περιβάλλοντος στον Κρατικό 
Αερολιμένα Θεσσαλονίκης «Μακεδονία». 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του ν.δ. 714/1970 «περί Ιδρύσεως ΔΕΜ 
παρά τω Υπουργεία) Συγκοινωνιών και Οργανώσεως 
της Υ.Π.Α.» (ΦΕΚ 238 Α’) όπως τροποποιήθηκε με το ν. 
1340/1983 (ΦΕΚ 35 Α’). 

2. Τις διατάξεις του π.δ. 56/1989 «Οργανισμός της Υπη¬ 
ρεσίας Πολιτικής Αεροπορίας (Υ.Π.Α.) του Υπουργείου 
Μεταφορών και Επικοινωνιών» (ΦΕΚ 28 Α’) όπως τρο¬ 
ποποιήθηκε και ισχύει. 

3. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α') 

4. Την υπ’ αριθμ. Δ/10/Α/23546/3284/23.6.2005 απόφα¬ 
ση του Υπουργού Μεταφορών και Επικοινωνιών «Με¬ 
ταβίβαση αρμοδιοτήτων και δικαιώματος υπογραφής 
«Με εντολή Υπουργού» στους Διοικητή, Υποδιοικητές, 
Γ ενικούς Διευθυντές και λοιπούς Προϊσταμένους Οργα¬ 
νικών Μονάδων της ΥΠΑ» (ΦΕΚ Β/862/24.6.2005), όπως 
τροποποιήθηκε και ισχύει. 

5. Τη διάταξη του εδαφ. Β της παρ. 6 του άρθρου 21 
του ν. 2085/1992 (ΦΕΚ 170 Α’) «Ρύθμιση θεμάτων ορ¬ 
γάνωσης, λειτουργίας και προσωπικού της Δημόσιας 
Διοίκησης και άλλες διατάξεις» 

6. Την υπ’ αριθμ. Δ10/Α/24618/1775/24.6.1991 απόφαση 
του Υπουργού Μεταφορών και Επικοινωνιών «Σύσταση 
Γ ραφείων στον Κρατικό Αερολιμένα Θεσσαλονίκης». 

7. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού. 

8. Τις άμεσες και επιτακτικές ανάγκες του Κρατικού 
Αερολιμένα Θεσσαλονίκης «Μακεδονία:» (ΚΑΘΜ), απο¬ 
φασίζουμε: 


1. Τη σύσταση Γ ραφείου Περιβάλλοντος στο Τμήμα Τε¬ 
χνικής Συντήρησης του Κρατικού Αερολιμένα Θεσσαλονί¬ 
κης «Μακεδονία» (ΚΑΘΜ), πέραν αυτών που συστάθηκαν με 
την απόφαση της παραγράφου υπ’ αριθμ. 6 του σκεπτικού 
της παρούσης, με τις ακόλουθες αρμοδιότητες: 

Αντικείμενο του Γραφείου Περιβάλλοντος είναι η 
απασχόληση αυτού με το σύνολο των περιβαλλοντι¬ 
κών θεμάτων για τις επιμέρους κατασκευές και τη λει¬ 
τουργία του αεροδρομίου. Επίσης έχει την ευθύνη της 
υλοποίησης, της παρακολούθησης και του ελέγχου 
εφαρμογής και τήρησης των περιβαλλοντικών όρων 
της ισχύουσας Εθνικής και Κοινοτικής Νομοθεσίας. 

2. Ισχύς της απόφασης από δημοσιεύσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 2007 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΛΑΟΣ ΖΑΒΟΣ 

-♦- 

Αριθμ. 9641 (9) 

Ανασυγκρότηση Περιφερειακού Συμβουλίου 
Περιφέρειας Ηπείρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 51 του ν. 2218/1994 «Ίδρυ¬ 
ση Νομαρχιακής Αυτ/σης κ.λ.π.», του άρθρου 6 του 
ν. 2240/1997 «Συμπλήρωση διατάξεων για τη Νομαρχιακή 
Αυτοδιοίκηση & άλλες διατάξεις.», όπως τροποποιήθη¬ 
καν με τις όμοιες του άρθρου 1 του ν. 2503/1997 «Δι¬ 
οίκηση, οργάνωση, στελέχωση της Περιφέρειας κ.λ.π.» 
και του ν. 2874/2000 «Προώθηση της απασχόλησης και 
άλλες διατάξεις» και ισχύουν. 

2. Την υπ’ αριθμ. 25213/9.12.2004 απόφασή μας περί 
ανασυγκρότησης του Περιφερειακού Συμβουλίου Πε¬ 
ριφέρειας Ηπείρου. 

3. Την υπ’ αριθμ. 9478/17.5.2005 τροποποιητική απόφα¬ 
σή μας περί συγκρότησης του Περιφερειακού Συμβου¬ 
λίου Περιφέρειας Ηπείρου. 

4. Την ανάγκη ανασυγκρότησης του εν λόγω Συμβου¬ 
λίου λόγω της ανάδειξης των νέων αρχών στην Τοπική 
Αυτοδιοίκηση Α και Β βαθμού. 

5. Τις προτάσεις των φορέων για μέλη των οποίων η 
θητεία έληξε και τις προτάσεις των φορέων για αντι¬ 
κατάσταση μελών, λόγω μεταβολών που επήλθαν στις 
Δ/νσεις των κ.λ.π., αποφασίζουμε: 

Ανασυγκροτούμε το Περιφερειακό Συμβούλιο της Πε¬ 
ριφέρειας Ηπείρου που αποτελείται από τους: 

1. Δημήτριο Πανοζάχο, Γενικό Γραμματέα Περιφέρειας 
Ηπείρου, ως Πρόεδρο, με αναπληρωτή τον Προϊστάμενο 
Γ ενικής Δ/νσης Περιφέρειας. 

2. Αλέξανδρο Καχριμάνη, Νομάρχη Ιωαννίνων, με το 
νόμιμο αναπληρωτή του. 

3. Γεώργιο Παπαβασιλείου, Νομάρχη Άρτας, με το νό¬ 
μιμο αναπληρωτή του. 

4. Βασίλειο Ιωάννου, Νομάρχη Πρέβεζας, με το νόμιμο 
αναπληρωτή του. 

5. Βασίλειο Γιόγιακα, Νομάρχη Θεσπρωτίας, με το νό¬ 
μιμο αναπληρωτή του. 

6. Νικόλαο Γκόντα, Δήμαρχο Ιωαννιτών και πρόεδρο 
της ΤΕΔΚ, εκπρόσωπο της ΤΕΔΚ Ν. Ιωαννίνων, με ανα¬ 
πληρωτή το Χρήστο Ντακαλέτση, Δήμαρχο Λάκκας 
Σουλίου και μέλος του ΔΣ της ΤΕΔΚ Ν. Ιωαννίνων. 

7. Κωνσταντίνο Παπασιώζο, Δήμαρχο Αράχθου, εκπρό¬ 
σωπο της ΤΕΔΚ Ν. Αρτας, με αναπληρωτή το Χρήστο 
Χασιάκο, Δήμαρχο Αγνάντων και Πρόεδρο της ΤΕΔΚ. 

8. Αντώνιο Νάστα, Δήμαρχο Φαναριού εκπρόσωπο της 
ΤΕΔΚ Ν. Πρέβεζας, με αναπληρωτή τον Θεοφάνη Μι¬ 
κρούλη, Δήμαρχο Ζαλόγγου και Πρόεδρο της ΤΕΔΚ. 

9. Θωμά Πιτούλη, Δήμαρχο Ηγουμενίτσας και πρόεδρο 
ΤΕΔΚ, εκπρόσωπο της ΤΕΔΚ Ν. Θεσπρωτίας, με αναπλη¬ 
ρωτή τον Ιωάννη Λώλο, Δήμαρχο Μαργαριτίου. 

10. Κων/νο Ζωνίδη, εκπρόσωπο του Επιμελητηρίου 
Ιωαννίνων με αναπληρωτές κατά σειρά τους: 

• Ηλία Κοίλια, εκπρόσωπο του Επιμελητηρίου Άρ¬ 
τας. 

• Δημήτριο Παππά, εκπρόσωπο του Επιμελητηρίου 
Πρέβεζας. 

• Αλέξανδρο Πάσχο πρόεδρο Ε.Β.Ε.Θ, εκπρόσωπο του 
Επιμελητηρίου Θεσπρωτίας. 

Όταν το Συμβούλιο θα συνεδριάζει σ’ άλλον εκτός της 
έδρας Νομό του Συμβουλίου, θα συμμετέχει ως τακτι¬ 
κό μέλος ο αντίστοιχος εκπρόσωπος, αναπληρούμενος 
σύμφωνα με την αναφερόμενη σειρά). 

11. Ευριπίδη Βάσσο εκπρόσωπο του Τεχνικού Επιμελη¬ 
τηρίου, με αναπληρωτή τον Γρηγόριο Σιαμόπουλο. 

12. Ευστάθιο Παπακώστα, εκπρόσωπο του Γεωτεχνικού 
Επιμελητηρίου, με αναπληρωτή τον Νικόλαο Ντούγια. 

13. Ιωάννη Πεδιαδιτάκη, εκπρόσωπο του Οικονομικού 
Επιμελητηρίου, με αναπληρωτή τον Γ εώργιο Πλατσού- 
κα. 

14. Παναγιώτη Κλάπα, εκπρόσωπο της Α.Δ.Ε.Δ.Υ., με 
αναπληρωτή του τον Γ εώργιο Γ κίκα. 

15. Δημήτριο Ντούσκα, Πρόεδρο της Ε.Α.Σ. Πρέβεζας, 
ως εκπρόσωπο της Π.Α.Σ.Ε.Γ.Ε.Σ., με αναπληρωτή του 
τον Γ εώργιο Λέτσο. 

16. Κωνσταντίνο Καζαντζίδη, Πρόεδρο Ε.Κ. Πρέβεζας, 
εκπρόσωπο της Γ.Ε.Σ.Ε.Ε., με αναπληρωτή του τον Νι¬ 
κήτα Γλυνάτση, Πρόεδρο Ε.Κ. Άρτας. 


17. Ιωάννη Λάζο, Προϊστάμενο της Δ/νσης Κοινωνικής 
Επιθεώρησης Ηπείρου, ως εκπρόσωπο του ΣΕΠΕ με 
αναπληρωτή τον Κωνσταντίνο Τζορέλα, Προϊστάμενο 
Τμήματος της ίδιας Υπηρεσίας. 

18. Ελένη Τσιρωνά, Πρόίσταμένη της Περιφερειακής Δ/ 
νσης ΟΑΕΔ., ως εκπρόσωπο του Ο.Α.Ε.Δ. με αναπληρώ- 
τρια την Ελένη Παπιγκιώτη, τακτική υπάλληλο ΟΑΕΔ. 

• Γ ραμματέα του Περιφερειακού Συμβουλίου της Πε¬ 
ριφέρειας Ηπείρου ορίζουμε την Βασιλική Κωσταδήμα 
υπάλληλο της Περιφέρειας Ηπείρου με αναπληρώτρια 
την Ελένη Λάμπρη επίσης υπάλληλο της Περιφέρειας.. 

• Στις συνεδριάσεις του Συμβουλίου συμμετέχει άνευ 
ψήφου ο Προϊστάμενος Γ ενικής Δ/νσης Περιφέρειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 2 Μάΐου 2007 

Ο Γ ενικός Γ ραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 
-♦- 

Αριθμ. 3283 (10) 

Έγκριση σύναψης σύμβασης μίσθωσης έργου στο Κέ¬ 
ντρο Εξυπηρέτησης Πολιτών του Δήμου Μηθύμνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

Έχοντας υπόψη: 

1 .Τις διατάξεις των άρθρων: 

• 31 του ν. 3013/2002 

• 15 παρ 1 του ν. 3260/2004 

• 6 του ν. 2527/1997 

2. Την από 13.1.2005 Γνωμοδότηση της ΚΕΔΚΕ 

3. Τα υπ’ αριθμ. ΘΔΕΚΕΠ/6901/8.9.2005, Φ.7/2/7772/ 
ΟΔΕΚΕΠ/ 14.10.2005, Φ. 10307/17.5.2006, Φ.7 ΟΔΕΚΕΠ/ 
11123/8.5.2006 έγγραφα του ΥΠΕΣΔΔΑ, με τα οποία 
παρέχονται διευκρινήσεις για τη συμπλήρωση των 
συμβάσεων των ΚΕΠ 

4. Το υπ’ αριθμ. ΔΟΛΚΕΠ/Φ/4/106/6161/9.3.2007 έγγραφο 
του Υφυπουργού ΕΣΔΔΑ Απόστολου Ανδρεουλάκου, το 
οποίο αφορά στην κατανομή μίας σύμβασης μίσθωσης 
έργου δεκαοκτάμηνης διάρκειας στο ΚΕΠ του Δήμου 
Μηθύμνης Νομού Χανιών, αποφασίζουμε: 

1) Εγκρίνουμε την σύναψη σύμβασης μίσθωσης έργου 
από τον Δήμο Μηθύμνης διάρκειας δεκαοκτώ (18)μηνών 
για την υποστήριξη και την παραγωγική λειτουργία του 
Κέντρου Εξυπηρέτησης του Πολίτη (Κ.Ε.Π) του Δήμου 

2) Σε περίπτωση αποχώρησης, παραίτησης, διακοπής 
κλπ. της σύμβασης μίσθωσης έργου με πρωτοβουλία 
του συμβασιούχου, δεν θα συναφθεί νέα σύμβαση με 
νέο άτομο, ΧΩΡΙΣ ΤΗΝ ΠΡΟΗΓΟΥΜΕΝΗ ΕΓΚΡΙΣΗ ΤΟΥ 
ΥΠΕΣΔΔΑ το οποίο θα πρέπει να έχει ενημερωθεί από 
την υπηρεσία σας . Σε διαφορετική περίπτωση το ΥΠΕΣ¬ 
ΔΔΑ δεν θα κάνει δεκτή τη σύμβαση αλλά και δεν θα 
τη χρηματοδοτήσει. 

3) Αριθμός ατόμων που θα ασχοληθούν :Ένα (ΠΕ 
Γ εωτεχνικού κατά προτεραιότητα ή ΠΕ Διοικητικού Οι¬ 
κονομικού). 

4) Τόπος εκτέλεσης του έργου ορίζεται η έδρα του 
οικείου ΚΕΠ. 

5) Η αμοιβή του αναδόχου προσδιορίζεται σύμφωνα 
με την εγκύκλιο 11123/8.5.2006 ως εξής: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


14663 


1. ΚΕΠ με χρονική διάρκεια λειτουργίας μικρότερη 
των 24 μηνών: χρηματοδότηση από το ΠΔΕ ΕΠ ΚτΠ- 
ΣΑΕ055/3 του ΥΠΕΣΔΔΑ με μηνιαία αμοιβή συμβασι- 
ούχου 880 ευρώ, 

2. ΚΕΠ με χρονική διάρκεια λειτουργίας μεγαλύτερη 
των 24 μηνών: χρηματοδότηση από τον τακτικό προϋ¬ 
πολογισμό ενώ για το ύψος της μηνιαίας αμοιβής αντι¬ 
στοιχούν οι εξής υποπεριπτώσεις: 

2.1 ο συμβασιούχος αν δεν έχει συμπληρώσει διαδο¬ 
χικές συμβάσεις μίσθωσης έργου 24 μηνών λαμβάνει 
μηνιαία αποζημίωση 880 ευρώ, 

2.2 ο συμβασιούχος αν έχει συμπληρώσει διαδοχικές 
συμβάσεις μίσθωσης έργου άνω των 24 μηνών, λαμ¬ 
βάνει μηνιαία αποζημίωση 1.000 ευρώ (με ημερομηνία 
έναρξης του δικαιώματος αυτού του ύψους αμοιβής 
την 1.2.2005. 

6) Οι ανωτέρω συμβάσεις λήγουν αυτοδίκαια από τη 
χρονική στιγμή που θα στελεχωθεί το ΚΕΠ του ΟΤΑ με 
μόνιμο προσωπικό, ανεξαρτήτως της διάρκειας ισχύος 
τους. 

7) Έργο που θα εκτελεστεί α) Η παροχή διοικητικών 
πληροφοριών και η διεκπεραίωση υποθέσεων πολιτών 
από την υποβολή της αίτησης μέχρι την έκδοση της 
τελικής πράξης σε συνεργασία με τις καθ’ ύλην αρμό¬ 
διες υπηρεσίες μέσω ψηφιοποιημένων βάσεων δεδο¬ 
μένων που θα εγκαταστήσει β) Η κατάρτιση βάσεων 
δεδομένων με πληροφορίες τοπικού ενδιαφέροντος 
και η παράδοση του ολοκληρωμένου συστήματος σε 
λειτουργία 

8) Τα ανωτέρω έργο δεν ανάγεται στον κύκλο των κα¬ 
θηκόντων του προσωπικού που υπηρετεί στον Δήμο. 

9) Από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού του Δήμου 
Μηθύμνης, το ύψος της οποίας δεν μπορεί να υπολο- 
γισθεί ακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 24 Απριλίου 2007 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. οικ. 4072 (11) 

Εκχώρηση αρμοδιοτήτων στους προϊσταμένους των 
τμημάτων της Διεύθυνσης Διοίκησης και Πολιτικών 
Δικαιωμάτων. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1 .Τις διατάξεις: 

α) Του ν. 3200/1955 «περί διοικητικής αποκεντρώσεως» 
όπως συμπληρώθηκε, τροποποιήθηκε και ισχύει. 

β) Του π.δ. 30/1996 «Κώδικας Νομαρχιακής Αυτοδιοίκη¬ 
σης» όπως συμπληρώθηκε, τροποποιήθηκε και ισχύει. 

γ) Του ν. 2503/1997«Διοίκηση, οργάνωση, στελέχωση 
της Περιφέρειας και άλλες διατάξεις» όπως συμπληρώ¬ 
θηκε, τροποποιήθηκε και ισχύει. 

2. Τον Οργανισμό Εσωτερικής Οργάνωσης και Λει¬ 
τουργίας των Υπηρεσιών της Ενιαίας Νομαρχιακής Αυ¬ 
τοδιοίκησης Αθηνών - Πειραιώς /Νομαρχιακού Διαμερί¬ 
σματος Πειραιά όπως ισχύει (ΦΕΚ 1787/Β720.12.2005). 

3. Τις διατάξεις του ν. 3274/2004 «Οργάνωση και λει¬ 
τουργία των Οργανισμών Τοπικής Αυτοδιοίκησης Α’ και 
Β’ βαθμού» (ΦΕΚ 195/Α72004). 


4. Την υπ’ αριθμ. οικ. 16/3.1.2007 απόφαση Νομάρχη 
Πειραιά περί ορισμού Αντινομαρχών 

5. Την υπ’αριθμ. οικ. 1030/5.2.2007 απόφαση ανάθεσης 
αρμοδιοτήτων στην Διεύθυνση Διοίκησης και Πολιτικών 
Δικαιωμάτων. 

6. Τις υπηρεσιακές ανάγκες, αποφασίζουμε: 

Εκχωρούμε τις κάτωθι αρμοδιότητες στους προϊστα¬ 
μένους των τμημάτων της Διεύθυνσης Διοίκησης και 
Πολιτικών Δικαιωμάτων. 

Α) Στους προϊσταμένους των τμημάτων Προσωπικού, 
Αστικής Κατάστασης και Εκλογών και Εκπαίδευσης Αν¬ 
θρώπινου Δυναμικού 

1. Την υπογραφή όλων των διαβιβαστικών εγγράφων 

2. Την υπογραφή όλων των εγγράφων που γενικώς 
αρχειοθετούνται. 

Β) Στο προϊστάμενο του τμήματος Εθνικής Αντίστα¬ 
σης και Κοινωνικών Παροχών 

1. Την υπογραφή όλων των διαβιβαστικών εγγράφων. 

2. Την υπογραφή όλων των εγγράφων που γενικώς 
αρχειοθετούνται 

3. Τις απαντήσεις σε αιτήματα πολιτών. 

Γ) Στο προϊστάμενο του τμήματος Διοικητικής Μέ¬ 
ριμνας 

1. Την υπογραφή όλων των διαβιβαστικών εγγράφων 

2. Την υπογραφή όλων των εγγράφων που γενικώς 
αρχειοθετούνται 

3. Τη θεώρηση πιστοποιητικών και εγγράφων με την 
σφραγίδα της Χάγης 

4. Τις απαντήσεις σε αιτήματα πολιτών. 

Η παρούσα απόφαση ισχύει από της υπογραφής της και 
καταργεί κάθε προηγούμενη με ανάλογο περιεχόμενο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 18 Μάΐου 2007 

Ο Νομάρχης 
ΓΙΑΝΝΗΣ ΜΙΧΑΣ 

-♦- 

Αριθμ. Υ 12473 (12) 

Χορήγηση Αδειας Ασκησης Επαγγέλματος Φυσικών Νο¬ 
σοκομείων εντός της περιοχής των Ιοντιζουσών Ακτι¬ 
νοβολιών. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις του ν.δ. 181/1974 (ΦΕΚ 347/Α/74) «Περί 
προστασίας εξ Ιοντιζουσών Ακτινοβολιών». 

2. Την υπ’ αριθμ. Α2 στ2073/1983 (ΦΕΚ 280/Β/1983) υπουρ¬ 
γική απόφαση «Καθορισμός προσόντων για την επαγγελ¬ 
ματική απασχόληση των Φυσικών Νοσοκομείων». 

3. Την υπ’ αριθμ. 14632 (ΦΟΡ) 1416/1991 (ΦΕΚ 539/Β/1991) 
κοινή υπουργική απόφαση «Εγκριση Κανονισμών Ακτι¬ 
νοπροστασίας». 

4. Τον ν. 2218/1994 Ίδρυση Νομ/κής Αυτοδιοίκησης 
«Φ.Ε.Κ. 90/13.6.1994 τ.Α’». 

5. Τον ν. 2240/16.9.1994 Φ.Ε.Κ. 153 τ. Α’ «Συμπλήρωση 
διατάξεων για την Νομ/κή Αυτοδιοίκηση». 

6. Τον Οργανισμό εσωτερικής λειτουργίας της Νομαρ¬ 
χίας Πειραιά [Φ.Ε.Κ. 395/1995 τ.Β’. 11.5.1995], όπως τελικά 
τροποποιήθηκε με την υπ’αριθμ. 131/2005 (ΦΕΚ 1787/ 
Β/20.12.2005) απόφαση του Νομαρχιακού Συμβουλίου. 

7. Τις διατάξεις του ν. 2647/1998 (ΦΕΚ 237/Α/1998) 
«Μεταβίβαση αρμοδιοτήτων στις Περιφέρειες και την 
Αυτοδιοίκηση και άλλες διατάξεις». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8. Την υπ’αριθμ. Α5/6122/15.12.1998 εγκύκλιο του Υπουρ¬ 
γείου Υγείας και Πρόνοιας «Μεταβίβαση αρμοδιοτήτων 
στις Περιφέρειες και την Αυτοδιοίκηση». 

9. Την από 23.9.2005 αίτηση του Φυσικού ΚΑΤΣΑΡΟΥ 
ΚΩΝΣΤΑΝΤΙΝΟΥ. 

10. Τη γνωμοδότηση της αρμόδιας Επιτροπής Χορήγη¬ 
σης άδειας άσκησης επαγγέλματος Φυσικού Νοσ/μείων- 
Ακτινοφυσικού Ιατρικής (Συνεδρίαση 26η στις 5.3.2007), 
αποφασίζουμε: 

Χορηγούμε άδεια άσκησης επαγγέλματος Φυσικού Νο¬ 
σοκομείων Ακτινοφυσικού Ιατρικής εντός της περιοχής 
Ιοντιζουσών Ακτινοβολιών στον ΚΑΤΣΑΡΟ ΚΩΝΣΤΑΝΤΙ¬ 
ΝΟ του Δημητρίου για όλη την επικράτεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 25 Απριλίου 2007 

Ο Νομάρχης κ.α.α. 

Ο Αντινομάρχης 
ΓΕΩΡΓΙΟΣ ΤΣΙΡΙΔΗΣ 
-*- 

Αριθμ. 655 (13) 

Καθιέρωση υπερωριακής εργασίας (απογευματινής) 
των υπαλλήλων Τμήματος Εμπορίου κατά το έτος 
2007. 

Ο ΝΟΜΑΡΧΗΣ ΦΛΩΡΙΝΑΣ 

Έχοντας υπόψη 

1. Τις διατάξεις του αρθ. 16 παρ. 1 και 3 του ν. 3205/2003 
«Μισθολογικές Ρυθμίσεις λειτουργών και υπαλλήλων 
του Δημοσίου, Ν.Π.Δ.Δ. και Ο.Τ.Α., μονίμων στελεχών 
των ενόπλων Δυνάμεων και αντιστοίχων της Ελληνικής 
αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις» (ΦΕΚ 297/Α/23.12.2003). 

2. Τις διατάξεις του άρθ. 25 παρ. 7 του ν. 2738/1999 
«Συλλογικές Διαπραγματεύσεις στη Δημόσια Διοίκηση» 
(ΦΕΚ 180/τ Α79.9.1999). 

3. Τ ις διατάξεις του αρθ. 7 (παρ. 6 περ. ζ’) του ν. 3469/ 
2006 «Εθνικό Τυπογραφείο, Εφημερίς της Κυβερνήσεως 
και λοιπές διατάξεις» (ΦΕΚ 131/Α/28.6.2006). 

4. Τις διατάξεις του αρθ. 12 παρ. 2 του ν.δ. 3957/ 29- 
30.6.1959 ( ΦΕΚ 131 Α’) όπως κωδικοποιήθηκε με το άρθρ. 
8 παρ. 2 του π.δ. 524/1978 (ΦΕΚ 112 Α') και ν. 3103/2003 
(ΦΕΚ 23Α) αρθ. 3 όπου μεταβιβάζονται οι αρμοδιότητες 
της Αστυνομίας στις Δ/νσεις και Τμήματα Εμπορίου των 
Νομαρχιακών Αυτοδιοικήσεων για το περιοδικό έλεγχο 
Μέτρων και Σταθμών. 

5. Το υπ’ αριθμ. Φ2.893 /22.2.2007 έγγραφο του Υπ. 
Ανάπτυξης περί χρόνου διενέργειας περιοδικού ελέγχου 
Μέτρων & Σταθμών έτους 2007. 

6. Την ανάγκη υπερωριακής εργασίας πέραν του ωρα¬ 
ρίου και κατά τις απογευματινές ώρες των υπαλλήλων 
της Δ/νσης Ανάπτυξης -Τμήμα Τεχνικού Ελέγχου - Προ¬ 
στασίας Καταναλωτή και Λαϊκών Αγορών, λόγω του 
ότι ορισμένα καταστήματα λειτουργούν απογευματινές 
ώρες και ο έλεγχος αυτών απαιτείται να γίνει από την 
υπηρεσία μας κατά την λειτουργία τους. 


7. Την έγκριση υπερωριακής απασχόλησης Υπαλλή¬ 
λων της Νομαρχίας στα κλιμάκια ελέγχου (έτους 2007), 
σύμφωνα με τα οριζόμενα στο άρθ. 16, παρ. 1 και 3, του 
ν. 3205/2003 ( ΦΕΚ /297/Α/23.12.2003), αποφασίζουμε: 

Καθιερώνουμε υπερωριακή εργασία καθ’ υπέρβαση 
της υποχρεωτικής κατά τις απογευματινές ώρες για 
τους υπαλλήλους του Τμήματος Εμπορίου για το χρο¬ 
νικό διάστημα από 1.5.2007 έως 31.12.2007 καθ’ ότι απαι¬ 
τείται έλεγχος των καταστημάτων για το περιοδικό 
έλεγχο Μέτρων και Σταθμών του Νομού. 

Η υπερωριακή απασχόληση αφορά την έγκριση 480 
ωρών για δύο (2) άτομα του Τμήματος Τεχνικού Ελέγχου 
- Προστασίας Καταναλωτή και Λαϊκών Αγορών, από 
14:30 μέχρι 22:00 κάθε εργάσιμη ημέρα (απογευματινές) 
και μέχρι 30 ώρες μηνιαίως κατά άτομο. 

Ορίζουμε υπόλογο τον Μιχαήλ Φιλίππου Δ/ντη της 
Δ/νσης Ανάπτυξης και αναπληρωτή τον Κίμων Αδάμ 
προϊστάμενο της ίδιας Δ/νσης, οι οποίοι είναι υπεύθυ¬ 
νοι για τη διαχείριση των σχετικών ποσών. Η προϋπο- 
λογισθείσα δαπάνη υπολογίζεται εις στο ποσόν των 
2.800,00 Ευρώ περίπου. Ο αριθμός λογαριασμού που 
τηρεί ο υπόλογος είναι 484/545370-43 της ΕΘΝΙΚΗΣ 
ΤΡΑΠΕΖΑΣ ΕΛΛΑΔΟΣ. 

Η παρούσα απόφαση έχει αναδρομική ισχύει ένα (1) 
μήνα πριν από την δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 3 Μάίου 2007 
Ο Νομάρχης κ.α.α. 

Ο Αντινομάρχης 
ΙΩΑΝΝΗΣ ΑΝΤΩΝΙΑΔΗΣ 

-♦- 

Αριθμ. πράξεως 10 (14) 

Επαναλειτουργία του Ναού της Μεγάλης Παναγιάς 
Χώρας, ως Καθεδρικού Ενοριακού Ναού 

Ο ΚΑΘΗΓΟΥΜΕΝΟΣ ΚΑΙ ΠΑΤΡΙΑΡΧΙΚΟΣ 
ΕΞΑΡΧΟΣ ΠΑΤΜΟΥ 

Λαβόντες υπ’ όψιν: 

α) Την ανάγκην λειτουργίας και υπάρξεως Καθεδρικού 
εν Πάτμω Ναού, β) την παραδεδομένην εις Υμάς συνή¬ 
θειαν λειτουργίας του I. Ν. Μεγάλης Παναγιάς Χώρας 
ως Καθεδρικού Ενοριακού Ναού καθώς και την με επί- 
κεντρον τον ως άνω Ιστορικόν Ναόν τελέσεως σημα¬ 
ντικών εκκλησιαστικών γεγονότων, γ) την αύξησιν του 
πληθυσμού της Ιερός ημών Νήσου, αποφασίζομεν: 

Την επαναλειτουργίαν τού Ναού της Μεγάλης Πανα¬ 
γιάς Χώρας, ως Καθεδρικού Ενοριακού Ναού της Ιεράς 
ημών Νήσου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτμος, 9 Μάίου 2007 

Ο Καθηγούμενος και ΠατριαρχικόςΈξαρχος Πάτμου 
Αρχιμανδρίτης ΑΝΤΙΠΑΣ 

